 R O M Â N I A
JUDEŢUL HUNEDOARA 
   MUNICIPIUL BRAD
           P R I M A R
 Nr. 100/11829/12.07.2021
R E F E R A T   D E   A P R O B A R E 
privind rectificarea bugetului Municipiului Brad pe anul 2021

Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.


Prin adresa nr. 7783/28.06.2021,  înregistrată la Primăria Municipiului Brad sub nr.  31636/28.06.2021, Direcția de Sănătate Publică Hunedoara a făcut cunoscut  faptul că în cadrul fondurilor alocate de la bugetul de stat pe anul 2021 la titlul 51 „Transferuri între unități ale administrației publice”  art. 51.02 „transferuri de capital” alin. 51.02.22  „Transferuri de la bugetul de stat către bugetele locale pentru finanțarea aparaturii medicale și echipamentelor de comunicații în urgența în sănătate” s-a repartizat Municipiului Brad suma de 84 mii lei pentru achiziții de incubatoare.


Urmare Cererii de plată nr. 4 pentru proiectul „Creșterea gradului de transparență în administrația publică locală și facilitatea accesului cetățeanului la serviciile publice în format electronic la nivelul Municipiului Brad” În data de 09.07.2021, Ministerul Dezvoltării, Lucrărilor Publice și Administrației a alocat Municipiului Brad, suma de 62,86 mii lei, conform extrasului de cont din data de 09.07.2021.

 Având în vedere cele de mai sus consider oportună rectificarea bugetului Municipiului Brad pe anul 2021, aprobat prin Hotărârea Consiliului Local al Municipiului Brad nr. 37/2021, rectificat prin H.C.L. nr. 79/2021, prin H.C.L. nr. 81/2021 și respectiv prin H.C.L. nr. 90/2021 atât la venituri cât și la cheltuieli cu suma de 146,86 mii lei.

Astfel, veniturile bugetului Municipiului Brad pe anul 2021 se modifică cu suma de  146,86 mii lei la următoarele capitole bugetare:

    -  42.02   ”Subvenții de la bugetul de stat” ………….... .......   92,34 mii lei;

    -  48.02  ”Sume primite de la UE”………………..................   54,52 mii lei.

      Cheltuielile bugetului Municipiului Brad pe anul 2021 se modifică cu suma de 146,86 mii lei la  următoarele capitole bugetare :

     -  51.02.„ Autorități publice și acțiuni externe” ............. 62,86 mii lei;

     -  66.02 ” Sănătate”  ..................................................... 84,00 mii lei.
În contextul celor de mai sus am inițiat prezentul proiect de hotărâre  prin care am propus rectificarea bugetului Municipiului Brad pe anul 2021 cu suma de  146,86 mii lei, în sensul stabilirii veniturilor în sumă  de 30.650,29 mii lei şi a cheltuielilor în sumă de 32.157,26 mii lei  și–l supun plenului Consiliului Local al Municipiului Brad spre dezbatere în forma prezentată.

 
Invoc în susţinerea propunerii mele prevederile Secţiunii a 2-a  din Legea nr. 15/2021 a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.
P R I M A R
          Florin CAZACU
